b"\n_START_ARTICLE_\nAha\n_START_SECTION_\nIme\n_START_PARAGRAPH_\nNajpogosteje uporabljeno ime kralja Hor Aha je interpretacija njegovega   Horovega imena in pomeni \xc2\xbbHor bojevnik\xc2\xab._NEWLINE_Gr\xc5\xa1ki zgodovinar Maneto je v svoji Aegyptiaci (Zgodovina Egipta)  njegovo ime pogr\xc4\x8dil v Athot\xc3\xads._NEWLINE_Kralje iz zgodnjega dinasti\xc4\x8dnega obdobja egiptologi obi\xc4\x8dajno poimenujejo po njihovih Horovih imenih, medtem ko se na torinskem in abidskem seznamu kraljev uporabljajo alternativna kraljevska imena, se pravi imena nebti. Razli\xc4\x8dni titularni elementi faraonovega imena so se zaradi kraj\xc5\xa1ega zapisa pogosto uporabljali posami\xc4\x8dno, izbira pa je bila odvisna od okoli\xc5\xa1\xc4\x8din in obdobja. _NEWLINE_Ve\xc4\x8dina egiptologov sledi Petriejevim odkritjem in arheolo\xc5\xa1kega Hor Aho povezuje z zgodovinskim nebti imenom ltj._NEWLINE_Enak proces je privedel do istovetenja zgodovinskega Menesa (ime nebti) z Narmerjem (Horovo ime), dokazanem v zgodovinskih zapisih. Obe osebi sta povezani z zdru\xc5\xbeitvijo Gornjega in Spodnjega Egipta in obravnavani kot prva kralja prve dinastije. Menes/Narmer je bil Hor Ahov neposredni predhodnik.\n_START_SECTION_\nTeorije\n_START_PARAGRAPH_\nS Hor Aho je povezanih nekaj nesoglasij. Nekateri znanstveniki so prepri\xc4\x8dani, da je istoveten z legendarnim Menesom in da je on zdru\xc5\xbeil Egipt. Drugi trdijo, da je bil Narmerjev sin in da je Narmer zdru\xc5\xbeil Egipt. Narmer in Menes bi lahko bila ista oseba z dvema imenoma. Tehtni zgodovinski dokazi iz tistega obdobja (Narmerjeva paleta) ka\xc5\xbeejo, da je bil Narmer prvi vladar zdru\xc5\xbeenega Egipta, Hor Aha pa njegov sin in naslednik.\n_START_SECTION_\nNarmerjev naslednik\n_START_PARAGRAPH_\nOdtisi pe\xc4\x8datnikov, ki jih je odkril G. Dreyer v Denovi in Kajevi grobnici v Umm el-Qa'abu, ka\xc5\xbeejo, da je bil Hor Aha drugi kralj iz prve dinastije. Gornji in Spodnji Egipt je v enotno krajestvo zdru\xc5\xbeil njegov predhodnik Narmer. Hor Aha ga je morda nasledil v poznem 32. ali zgodnjem 31. stoletju pr. n. \xc5\xa1t.\n_START_SECTION_\nNotranja politika\n_START_PARAGRAPH_\nZdi se, da je bi Hor Aha versko zelo dejaven. Na ve\xc4\x8d tablicah iz obdobja njegove vladavine so omenjeni njegovi obiski v sveti\xc5\xa1\xc4\x8du boga Neita v Saisu v severovzhodnem delu Nilove delte. Razen tega je bila v tem \xc4\x8dasu prvi\xc4\x8d upodobljena sveta ladja Henu boga Sekerja, vgravirana na letni tablici Hor Ahove vladavine._NEWLINE_Napisi na posodah, etikete in pe\xc4\x8dati iz grobnic Hor Ahe in kraljice Neithhotep ka\xc5\xbeejo, da je kraljica umrla med Hor Ahovo vladavino. Hor Aha je za njen pokop pripravil mogo\xc4\x8dno mastabo, ki jo je odkopal Jacques de Morgan. Neithhotep je bila verjetno njegova mati. Pokop v Nakadi je trden dokaz, da je bila iz nakadske province, in podpira mnenje, da se je Narmer poro\xc4\x8dil s \xc4\x8dlanico stare nakadske kraljevske rodbine, da bi utrdil polo\xc5\xbeaj tinitskih kraljev v regiji. Skalni napis, ki so ga odkrili januarja 2016, je pokazal, da je Neithotep pre\xc5\xbeivela Hor Aha in bila regentka njegovega naslednika Djerja. _NEWLINE_Najstarej\xc5\xa1a mastaba na memfi\xc5\xa1kem pokopali\xc5\xa1\xc4\x8du v severni Sakari je prav iz Hor Ahovega obdobja. Pripadala je elitnemu uradniku dr\xc5\xbeavne uprave, ki bi lahko bil Hor Ahov sorodnik, kar je bilo v tistem \xc4\x8dasu povsem obi\xc4\x8dajno. Vse ka\xc5\xbee, da se je med Hor-Ahovo vladavino vloga Memfisa za\xc4\x8dela krepiti.\n_START_SECTION_\nGospodarski razvoj\n_START_PARAGRAPH_\nIz Hor Ahove vladavine se je ohranilo samo nekaj artefaktov. Dovr\xc5\xa1eno izdelane bakrene sekire, fragmenti fajan\xc4\x8dne keramike slonoko\xc5\xa1\xc4\x8dena \xc5\xa1atulja in napisi na belem marmorju kljub temu dokazujejo cveto\xc4\x8do obrt med njegovo vladavino.\n_START_SECTION_\nDejavnosti izven Egipta\n_START_PARAGRAPH_\nNapis na slonoko\xc5\xa1\xc4\x8deni tablici iz Abida ka\xc5\xbee, da je Hor-Aha vodil vojni pohod proti Nubijcem. Na tablici let se to leto jasno imenuje \xc2\xbbleto udarca na Ta-Seti\xc2\xab, se pravi Nubijo._NEWLINE_Zgleda, da je med njegovo vladavino trgovanje z Levantom upadlo. Hor Aha v nasprotju s predhodnikom Narmerjem ni dokazan izven Nilove doline, kar morda ka\xc5\xbee na bolj\xc5\xa1e izkori\xc5\xa1\xc4\x8danje doma\xc4\x8dih virov. Analiza fragmentov posod iz Egipta v opori\xc5\xa1\xc4\x8du En Besor je pokazala, da je bilo med Hor Ahovo vladavino dejavno. Dejavna je bila tudi egip\xc4\x8danska izpostava v Biblosu v sedanjem Libanonu in ne nazadnje so fragmente njegovih ladij odkrili tudi v ju\xc5\xbenem Levantu.\n_START_SECTION_\nDru\xc5\xbeina\n_START_PARAGRAPH_\nHor Ahova glavna \xc5\xbeena je bila Benerib, katere ime je ob njegovem zapisano na ve\xc4\x8d mestih, najve\xc4\x8dkrat v grobnici B14 v Abidu. Grobnica B14 je tik ob Hor Ahovi grobnici. Hor Aha je imel \xc5\xa1e eno \xc5\xbeeno, Kentap, s katero je imel sina Djera. Kot Djerova mati je omenjena tudi na Kairskem letopisnam kamnu.\n_START_SECTION_\nGrobnica\n_START_PARAGRAPH_\nHor Ahova grobnica je na pokopali\xc5\xa1\xc4\x8du kraljev prve dinastije v Abidu, znanem kot Umm el-Qa'ab. Sestavljena je iz treh velikih komor, ozna\xc4\x8denih z B10, B15 in B19, ki stojijo neposredno ob Narmerjevi grobnici. Komore so pravokotne, izkopane neposredno v pu\xc5\xa1\xc4\x8davska tla. Stene so obzidane z zidaki iz blata. Narmerjevo in Kajevo grobnico sestavljata samo dve komori, medtem ko Hor Ahovo sestavljajo tri bistveno ve\xc4\x8dje med seboj lo\xc4\x8dene komore. Vzrok za tak\xc5\xa1en na\xc4\x8din gradnje je bilo pomanjkanje lesa, ki so ga pogosto morali uva\xc5\xbeali iz Palestine, s katerim bi lahko zgradili velike strope._NEWLINE_Pozornost vzbujajo\xc4\x8da novost Hor Ahove grobnice je, da so bili v njej skupaj z njim pokopani tudi \xc4\x8dlani njegovega spremstva, kar je bil prvi znani primer pogrebnega \xc5\xbertvovanja v Egiptu. Za \xc4\x8dlane spremstva ni znano ali so bili ubiti ali so naredili samomor. Med pokopanimi so bili slu\xc5\xbeabniki, pritlikavci, \xc5\xbeenske in celo psi. V treh vzporednh vrstah severovzhodno od Hor Ahovih pogrebnih komor je bilo skupno \xc5\xa1e 36 stranskih pokopov."